Quicksort oppnådde raskt en stor utbredelse. I UNIX versjon 3 (1973) ble algoritmen en del av sorteringsfunksjonen til standardbiblioteket i form av en rutine skrevet i assembler. I UNIX versjon 6 (1975) ble en variant av quicksort skrevet av R. S. Scowen i standard K&R C, og i 1983 ble algoritmen omskrevet for Unix-avarten Berkeley Software Distribution. Algoritmen ble i 1973 implementert i C-standardbiblioteket i form av funksjonen , og i 1989 ble den standard i ANSI C/C90. Funksjonen er også en del av referanseimplementasjonen av Java.